b"\n_START_ARTICLE_\nJosep Miquel Fern\xc3\xa1ndez i Codina\n_START_SECTION_\nInicis\n_START_PARAGRAPH_\nXemi va ingressar al planter de la UE Cornell\xc3\xa0 el 2012, despr\xc3\xa9s d'haver comen\xc3\xa7at al CF Damm i al CE Sant Gabriel. Va debutar com a s\xc3\xa8nior la temporada 2013\xe2\x80\x9314 a Tercera Divisi\xc3\xb3._NEWLINE_Xemiva debutar com a professional el 3 de setembre de 2014, entrant al minut 71 en un empat 0\xe2\x80\x930 a casa contra el Real Ja\xc3\xa9n a la primera eliminat\xc3\xb2ria de la Copa del Rei 2014-15. El 29 d'octubre de 2014, va jugar 72 minuts en una derrota per 1\xe2\x80\x934 a casa contra el Real Madrid CF al partit d'anada de la quarta ronda de Copa._NEWLINE_Despr\xc3\xa9s de jugar m\xc3\xa9s regularment durant la seg\xc3\xbcent temporada a Segona Divisi\xc3\xb3 B, el  28 de desembre de 2015, Xemi sign\xc3\xa0 contracte amb el FC Barcelona B, de la mateixa categoria, fins al 30 de juny de 2017.\n_START_SECTION_\nOxford United\n_START_PARAGRAPH_\nEl 18 de juliol de 2017, despr\xc3\xa9s d'haver estat titular amb el FC Barcelona B durant la promoci\xc3\xb3 a segona divisi\xc3\xb3, Xemi va signar, com a agent lliure, un contracte de tres anys amb l'Oxford United de la EFL League One. Va debutar-hi contra el Cheltenham Town FC a la primera ronda de la EFL Cup, i va marcar en el minut 42, tot i que el seu equip acabaria perdent per 4\xe2\x80\x933 en el temps afegit. Va debutar en lliga, a la League One, contra l'AFC Wimbledon el 7 d'octubre, entrant com a substitut, i marcant el tercer gol d'una vict\xc3\xb2ria per 3\xe2\x80\x930.  La seva primera titularitat a la League One va ser en un partit a fora contra el Southend United el 25 de novembre de 2017. El 30 de gener de 2018, l'Oxford United va anunciar que el jugador abandonava el club per mutu acord.\n_START_SECTION_\nCornell\xc3\xa0 i Lleida Esportiu\n_START_PARAGRAPH_\nEl 31 de gener de 2018, Xemi va fitxar pel Cornell\xc3\xa0 fins a final de temporada. El 9 de juliol va signar contracte per dos anys amb el Lleida Esportiu."